
PATVIRTINTA 
Valstybinio socialinio draudimo fondo 
valdybos prie Socialinės apsaugos ir 
darbo ministerijos direktoriaus 
2026 m. vasario 18 d. įsakymu Nr. V-68


VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS
[bookmark: _Hlk212466038]ŽMONIŲ IR ORGANIZACINĖS KULTŪROS DEPARTAMENTO
NUOSTATAI

I SKYRIUS
BENDROSIOS NUOSTATOS

1. [bookmark: _Hlk211437484][bookmark: _Hlk212467288]Valstybinio socialinio draudimo fondo valdybos prie Socialinės apsaugos ir darbo ministerijos Žmonių ir organizacinės kultūros departamento nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Žmonių ir organizacinės kultūros departamento (toliau – Departamentas) statusą, tikslą, uždavinius, funkcijas, teises ir veiklos organizavimą. 
2. Departamentas yra savarankiškas Fondo valdybos struktūrinis padalinys, tiesiogiai pavaldus Fondo valdybos direktoriui.
3. Departamentas savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos ir šiais nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. Departamente yra šie skyriai: 
4.1. Personalo administravimo  skyrius;
4.2. Talentų atrankos ir darbuotojų ugdymo skyrius;
4.3. Vidinės komunikacijos skyrius.
5. Departamento valstybės tarnautojams ir darbuotojams, dirbantiems pagal darbo sutartis (toliau kartu – darbuotojai), keliamus reikalavimus ir funkcijas nustato šie Nuostatai, skyrių nuostatai  ir darbuotojų pareigybių aprašymai.
6. Šiuose Nuostatuose vartojamos sąvokos:
6.1. Organizacinė kultūra – Fondo valdybos ir Valstybinio socialinio draudimo fondo valdybos teritorinių skyrių (toliau – Teritoriniai skyriai, o  kartu su Fondo valdyba – Fondo administravimo įstaigos) puoselėjamos vertybės  ir tradicijos, formuojančios tarpusavio santykius ir darbo aplinką.
6.2. [bookmark: _Hlk220568684]Darbo aplinka – Fondo administravimo įstaigų darbuotojų fizinių, psichologinių, socialinių ir organizacinių veiksnių visuma, apimanti darbo sąlygas, tarpusavio santykius, vadovavimo praktiką, vidinę komunikaciją, organizacijos kultūrą, vertybes ir tradicijas, kuri daro įtaką darbuotojų emocinei gerovei, pasitenkinimui darbu, įsitraukimui ir darbo rezultatams.
6.3. [bookmark: _Hlk222298800] Personalas – Fondo valdybos, arba,  kai tai akivaizdu iš konkretaus konteksto, – bet kurios Fondo  administravimo įstaigos valstybės tarnautojai ir darbuotojai, dirbantys pagal darbo sutartis.
6.4. [bookmark: _Hlk222298821][bookmark: _Hlk220569732] Žmogiškieji ištekliai – personalo žinių, įgūdžių ir gebėjimų, reikalingų Fondo administravimo įstaigų veiklai užtikrinti, visuma.

II SKYRIUS
DEPARTAMENTO TIKSLAS, UŽDAVINIAI IR FUNKCIJOS

7. Departamento veiklos tikslas –   užtikrinti nuoseklų visų Fondo administravimo įstaigų žmogiškųjų išteklių valdymą,  stiprinti organizacinę kultūrą ir vidinę komunikaciją, formuojant profesionalią, motyvuotą ir įsitraukusią komandą, koordinuoti organizacinės struktūros bei funkcijų optimizavimą.
[bookmark: _Hlk216794543]Punktas pakeistas:
Nr. V-424, 2026 m. rugsėjo 8 d.
Įsigalioja 2026-10-01.

8. Departamento uždaviniai yra šie:
8.1. organizuoti Fondo valdybos personalo valdymo procesus ir koordinuoti organizacinės struktūros bei funkcijų optimizavimą Fondo administravimo įstaigose, siekiant vieningo organizacinio valdymo;
Papunktis pakeistas:
Nr. V-424, 2026 m. rugsėjo 8 d.
Įsigalioja 2026-10-01.

8.2. nuosekliai plėtoti žmogiškuosius išteklius, organizuojant atrankas ir adaptaciją, ugdyti kompetentingą ir įsitraukusią komandą, organizuojant ir koordinuojant mokymus bei karjeros plėtrą ir įgyvendinti motyvavimo priemones;
[bookmark: _Hlk239762206]Papunktis pakeistas:
Nr. V-424, 2026 m. rugsėjo 8 d.

8.3. koordinuoti Fondo administravimo įstaigų darbuotojų įsitraukimo ir vidinės komunikacijos procesus, organizacinę kultūrą stiprinančių priemonių planavimą ir tobulinimą.
9. Departamentas, įgyvendindamas jam nustatytus uždavinius, atlieka šias funkcijas:
9.1. Fondo valdybos personalo administravimo ir Fondo  administravimo įstaigų personalo valdymo procesų koordinavimo ir kontrolės srityje:
9.1.1. administruoja Fondo valdybos personalą, koordinuoja ir teikia metodinę pagalbą Fondo administravimo įstaigoms;
9.1.2. koordinuoja Fondo administravimo įstaigų pareigybių planavimo, darbuotojų veiklos vertinimo bei darbo apmokėjimo sistemų kūrimą ir įgyvendinimą;
9.1.3. [bookmark: _Hlk220574329][bookmark: _Hlk220574368]atlieka Fondo administravimo įstaigų darbo apmokėjimo struktūros, žmogiškųjų išteklių rodiklių ir pareigybių lygių formavimo duomenų analizę, rengia siūlymus dėl išteklių panaudojimo ir darbo apmokėjimo politikos tobulinimo;
9.1.4. tvarko Fondo valdybos personalo duomenis, metodiškai padeda juos tvarkyti Fondo administravimo įstaigoms;
9.1.5. atstovauja Fondo valdybą pagal kompetenciją socialinio dialogo procesuose su nacionalinio, šakos lygmens profesinių sąjungų ir Fondo valdyboje veikiančių profesinių sąjungų atstovais;
9.1.6. atstovauja Fondo valdybą, kaip darbdavį, darbo ginčuose , rengia procesinių dokumentų projektus ir teikia metodinę bei konsultacinę pagalbą Fondo administravimo įstaigoms;
9.1.7. atlieka Fondo administravimo įstaigų valstybės tarnybos ir darbo santykių rizikų analizę, teikia siūlymus dėl valstybės tarnybos,  darbo teisės ir personalo valdymo procesų tobulinimo.
9.1.8. koordinuoja Fondo valdybos administracijos ir Teritorinių skyrių tipinių organizacinių valdymo struktūrų, Fondo valdybos administracijos padalinių, Teritorinių skyrių ir jų administracijos padalinių nuostatų bei jų pakeitimų projektų rengimą, teikia Lietuvos Respublikos socialinės apsaugos ir darbo ministerijai pasiūlymus dėl Fondo valdybos nuostatų keitimo ir koordinuoja Teritorinių skyrių steigimo, likvidavimo ar reorganizavimo dokumentų projektų rengimą;
Papildyta papunkčiu:
Nr. V-424, 2026 m. rugsėjo 8 d.
Įsigalioja 2026-10-01.

9.2. Žmogiškųjų išteklių plėtros, atrankos ir darbuotojų ugdymo srityje:
Papunktis pakeistas:
Nr. V-424, 2026 m. rugsėjo 8 d.

9.2.1. koordinuoja ir įgyvendina personalo atrankos, adaptavimo, kvalifikacijos tobulinimo, karjeros ir talentų valdymo procesus;
9.2.2. nustato ir analizuoja Fondo administravimo įstaigų mokymų bei kompetencijų tobulinimo poreikius, rengia Fondo administravimo įstaigų personalo metinius mokymo planus ir teikia pasiūlymus dėl mokymų sistemos tobulinimo;
9.2.3. kuria ir įgyvendina personalo skatinimo bei motyvavimo priemones, teikia pasiūlymus dėl kompetencijų ugdymo strategijos tobulinimo;
9.2.4. teikia Fondo valdybos direktoriui pasiūlymus dėl žmogiškųjų išteklių valdymo strategijos tobulinimo;
9.2.5.      
Papunktis pripažintas netekusiu galios:
Nr. V-424, 2026 m. rugsėjo 8 d.
   
9.3. Fondo administravimo įstaigų darbuotojų įsitraukimo ir vidinės komunikacijos srityje:
9.3.1. organizuoja Fondo administravimo įstaigų darbuotojų nuomonės ir įsitraukimo tyrimus, analizuoja jų rezultatus ir teikia pasiūlymus Fondo valdybos direktoriui;
9.3.2. užtikrina vidinę komunikaciją, planuoja ir įgyvendina veiklas, skirtas organizacinės kultūros formavimui ir vertybių stiprinimui;
9.3.3. inicijuoja ir koordinuoja Fondo administravimo įstaigų darbuotojų įsitraukimą ir organizacinę kultūrą stiprinančias iniciatyvas;
9.3.4. teikia siūlymus dėl organizacijos vertybių, kultūros ir vidinės komunikacijos stiprinimo krypčių.
10. Departamentas pagal kompetenciją taip pat vykdo šias bendrąsias funkcijas:
10.1. rengia teisės aktų bei kitų dokumentų projektus;
10.2. Fondo valdybos direktoriui pavedus, nagrinėja prašymus, paklausimus ir skundus, rengia atsakymus į juos;
10.3. dalyvauja įgyvendinant veiklos planavimo, rizikos, kokybės valdymo, korupcijos prevencijos bei Departamento dokumentų tvarkymo ir apskaitos procedūras;
10.4. konsultuoja Fondo administravimo įstaigų darbuotojus ir teikia jiems metodinę pagalbą pagal Departamento kompetenciją;
10.5. [bookmark: _Hlk173933755]esant poreikiui, rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus;
10.6. nustato Departamento poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
10.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Departamento kompetenciją;
10.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Departamento kompetenciją, Fondo valdybos direktoriui pavedus;
10.9. vykdo kitas teisės aktų nustatytas funkcijas, Fondo valdybos direktoriaus pavedimus.

III SKYRIUS
DEPARTAMENTO TEISĖS

11. Departamentas, įgyvendindamas jam nustatytus uždavinius ir vykdydamas funkcijas, turi teisę: 
11.1. gauti Departamento veiklai organizuoti ir atlikti reikalingus duomenis ir informaciją iš kitų iš Fondo valdybos administracijos padalinių ir Teritorinių skyrių;
11.2. gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Departamento rengiamų teisės aktų ir kitų dokumentų projektų;
11.3. teikti Fondo valdybos direktoriui siūlymus dėl teisės aktų ir kitų dokumentų pakeitimų Departamento veiklos sričiai priskirtais klausimais, taip pat dėl Departamento darbo organizavimo tobulinimo;
11.4. naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
DEPARTAMENTO VEIKLOS ORGANIZAVIMAS

12. Departamento darbas organizuojamas vadovaujantis Fondo valdybos metiniais ir kitais veiklos planais, šiais Nuostatais, Fondo valdybos direktoriaus pavedimais.
13. Departamentui vadovauja Departamento direktorius, kuris yra tiesiogiai pavaldus Fondo valdybos direktoriui. Departamento direktorių skiria į pareigas ir atleidžia iš jų Fondo valdybos direktorius teisės aktų nustatyta tvarka. 
14. Departamento direktorius: 
14.1. organizuoja Departamento veiklą ir atsako už jam pavestų uždavinių ir funkcijų įgyvendinimą;
14.2. užtikrina Departamento veiklos suderinamumą su Fondo administravimo įstaigų strateginiais tikslais ir vieningos personalo valdymo politikos įgyvendinimą metodinio koordinavimo apimtyje;
14.3. koordinuoja Departamento skyrių veiklą, nustato jų veiklos prioritetus ir vertina pasiektus rezultatus;
14.4. paskirsto užduotis Departamento skyrių vedėjams ir kontroliuoja jų įgyvendinimą;
14.5. teikia Fondo valdybos direktoriui pasiūlymus dėl Departamento veiklos tobulinimo;
14.6. vykdo kitas teisės aktuose ir Fondo valdybos direktoriaus pavedimuose nustatytas funkcijas.
15. Nesant Departamento direktoriaus, jis pavaduojamas Fondo valdybos direktoriaus nustatyta tvarka. 
16. Departamento skyrių vedėjai organizuoja ir kontroliuoja jų vadovaujamų skyrių darbą bei atsako už pavestų funkcijų vykdymą.
17. Kiti Departamento skyrių darbuotojai yra pavaldūs atitinkamų skyrių vedėjams ir privalo tinkamai bei laiku atlikti jų pareigybės aprašymuose nustatytas funkcijas, vykdyti pavedamas užduotis, laikytis teisės aktų, vidaus ir darbo tvarką reglamentuojančių dokumentų.
18. Departamento veiklą kontroliuoja Fondo valdybos direktorius teisės aktų nustatyta tvarka.

_____________

